Der siges og skrives utroligt mange kloge ting om forældre og børn og samvær og opdragelse og jeg skal give dig, skal jeg... Der er både noget om kvalitetstid og kvantitetstid. Der er selvhjælpsbøger, og der er en syndflod af formaninger og sager og værk. Her kommer noget andet. Eller måske bare en ting til. Bedøm selv. Det tager meget kort tid, og det er så dybt, at det er dybt en gang til... Jeg har været vanvittig heldig som barn. Jeg havde to dejlige forældre. Jeg har den ene af dem endnu, faktisk. Dengang havde jeg også min far. Og hvis jeg kun måtte nævne to ting fra min barndom med min far, så ville det være: 1. At når jeg vågnede tidligt om morgenen, så sad min far og læste bog i stuen, og når jeg tøffede op til ham, så spillede jeg gerne et slag skak imod ham. 2. Jeg kan huske, at jeg står en kold aften på en våd græspæne ved en skole i en anden by-sammen med 5-6 kammerater, min far og en anden far. Og der trænede vi fodbold sammen. Bare os. Hvad vil jeg sige med det? Jeg tror egentlig ikke, at jeg vil sige andet-end at hvis mine erfaringer kan bruges til noget, så er det, at jeg husker, at min far havde lyst til at være sammen med mig-uanset om det var skak eller fodbold. Og at han var så villig til det, at han valgte at lave en fodboldklub for min skyld, fordi jeg ville spille fodbold, før man kunne begynde til det i Ølstykke Idræts Forening, ØIF. Det er nogle af de bedste beslutninger, jeg nogensinde har truffet. Jeg har været så meget sammen med mine børn i de 6 år. Jeg har oplevet dem til træning, til kampe, til og fra træning og kampe, til stævner, til fællesspisning, til hygge, til alt mellem himmel og jord, og de har aldrig sagt, at det har været et problem, at jeg var der. Jeg var bare en helt naturlig del af deres liv. Og de var en naturlig del af mit liv. Og vi var sammen om en fælles interesse, passion og glæde. Ja, og i flere af årene var det med deres mor som holdleder. Og nu hvor mine trænerevner er sluppet op, så er hun fortsat som holdleder. Derfor: Hvis du ikke er træner-så bliv det. Hvis du ikke er holdleder-så tag tjansen. Hvis du ikke er frivillig-så meld dig. Hvis du ikke er bestyrelsesmedlem i dit barns klub-eller bare i en frivillig forening i byen-så stil op! Gør noget for dit barn. Gør noget sammen med dit barn. Og det skal ikke være i en forlystelsespark eller på en ferie eller ved at se en film sammen... Det er helt vildt meget mere givende og udviklende og opdragende for begge parter, hvis I laver noget frivilligt arbejde sammen. Hvis I gør en indsats sammen. Hvis I dropper bare nogle få af hverdagens ligegyldigheder- og gør noget fedt for hinanden og for andre. Ja, det blev måske alligevel til en hel masse formaninger og gode råd og løftede pegefingre?